Chebbah a tunéziai válogatottal több világversenyen részt vett, általában ő a csapata legeredményesebb játékosa. A 2009-es világbajnokságon 58 találattal a góllövőlista negyedik helyére került. A 2010-es Afrika-bajnokságon ezüstérmet szerzett csapatával, őt pedig a torna legjobb játékosának választották. Tagja volt a 2014-es Afrika-bajnokságot megnyerő tunéziai válogatottnak is.